Na temelju članka 107. i 108. Zakona o odgoju i obrazovanju  u osnovnoj i srednjoj školi ("Narodne novine",  broj 87/08., 86/09., 92/10., 105/10.- Ispravak, 90/11., 5/12., 16/12., 86/12., 126/12., 94/13., 152/14., 7/17., 68/18.) i Plana Ministarstva znanosti i obrazovanja za prijem pripravnika stručnih suradnika u školskim ustanovama korištenjem potpora za zapošljavanje putem Hrvatskog zavoda za zapošljavanje, Osnovna škola kralja Tomislava, Našice, objavljuje

**JAVNI NATJEČAJ**

**za prijem stručnjaka edukacijsko –rehabilitacijskog profila- logopeda/inje u radni odnos putem potpora za zapošljavanje za stjecanje prvog radnog iskustva/pripravništvo**

1. Stručnjak edukacijsko-rehabilitacijskog profila – logoped/inja, pripravnik/ica na određeno, puno radno vrijeme (12 mjeseci) – 1 izvršitelj

**Uvjeti za zasnivanje radnog odnosa:**

Uz opće uvjete za zasnivanje radnog odnosa kandidati trebaju ispunjavati i posebne uvjete: poznavanje hrvatskog jezika i latiničnog pisma te odgovarajuća vrsta i razina obrazovanja, sukladno članku 105. Zakona o odgoju i obrazovanju u osnovnoj i srednjoj školi.

**Rok** za podnošenje prijava je **8 dana** od dana objave na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove.

Na natječaj se mogu javiti osobe oba spola, pisano ili elektroničkim putem.

Nepotpune i nepravodobne prijave neće se razmatrati.

O rezultatima izbora kandidati će biti obaviješteni elektroničkim putem ili poštom u zakonskom roku.

Uz pisanu i vlastoručno potpisanu prijavu na natječaj kandidati su obvezni priložiti sljedeću dokumentaciju:

- životopis,

- dokaz o državljanstvu,

- svjedodžbu o završenoj školi,

- uvjerenje nadležnog suda kako se protiv podnositelja ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne starije od 6 mjeseci od dana objave natječaja,

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju na osobno traženje osiguranika izdaju područne službe/uredi Hrvatskog zavoda za mirovinsko osiguranje ukoliko kandidat ima evidentiran radni staž.

Kandidat koji ostvaruje prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.), uz prijavu na natječaj dužan je, osim dokaza o ispunjavanju traženih uvjeta priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji navedenim na stranicama Ministarstva hrvatskih branitelja, poveznica:

[**https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403**](https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403)

Kandidat koji se poziva na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14. i 39/18.) dužan je u prijavi na natječaj pozvati se na to pravo i priložiti osim dokaza o ispunjavanju traženih uvjeta i dokaz o statusu osobe s invaliditetom.

Kandidat koji se poziva na pravo prednosti pri zapošljavanju u skladu sa člankom 48.f Zakona o zaštiti vojnih i civilnih invalida rata (Narodne novine, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03. i 148/13.) dužan je uz prijavu priložiti osim dokaza o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Isprave se prilažu u neovjerenom presliku uz obvezu kandidatada da nakon izbora dostavi izvornike isprava.

Prijave s dokazima o ispunjavanju propisanih uvjeta iz natječaja dostaviti:

1. u elektroničkom obliku na e - mail adresu školske ustanove:

**ured@os-kralja-tomislava-na.skole.hr** ili

1. pisano, putem pošte ili osobno na adresu:

**Osnovna škola kralja Tomislava**

**Ulica Matice hrvatske 1**

**31500 Našice**

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 31. listopada 2018. godine.

Rok za prijavu kandidata je od **1. studenog 2018. do 8. studenog 2018. godine.**

KLASA: 112-01/18- 01/ 0173

URBROJ: 2149/13- 01-18 -1

Našice, 31. listopada 2018.

Ravnateljica: Vlatka Zahirović, prof.